Soqoni vaKarisito ni iVakadinadina i Jiova
Kila na ka me baleta na neimami soqoni. Raica na vanua ni soqoni o voleka kina.
Na Cava e Dau Caka ena Neimami Soqoni?
Keimami dau sokalou vakarua ena dua na macawa na iVakadinadina i Jiova. (Iperiu 10:24, 25) E dola raraba na soqoni qo qai dau dikevi kina na ka e tukuna na iVolatabu kei na sala me muri kina na kena ivakavuvuli.
E dau caka ena so na soqoni na saumitaro, mera vakaitavi na vakarorogo me vaka ga na veivosaki ena loma ni kalasi. E tekivu qai tini na soqoni kece ena sere kei na masu.
E sega ni gadrevi sara mo dua na iVakadinadina i Jiova mo qai tiko ena neimami soqoni. Keimami dau veisureti ina neimami soqoni qai sega ni saumi na icurucuru. E sega tale ga ni caka na kumuni ilavo.
iVakananumi ni Mate i Jisu
E veiyabaki, keimami dau soqoni vata vakadua ena veiyasa i vuravura me keimami vakananuma na mate i Jisu.
Keimami cakava qori ni vakarota o koya vei ira nona imuri: “Dou dau cakava qo mo dou vakananumi au kina. ” (Luke 22:19) Ena caka tale tiko na ivakananumi tarava ena Vakaraubuka, 3 Epereli, 2015. Oni sureti moni mai tiko ena soqo bibi qo. Me vaka na soqoni tale eso, e dola raraba tu na veisureti. E sega ni saumi na icurucuru, sega tale ga ni caka na kumuni ilavo.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn